เรื่องร้องเรียน: ขอแจ้งปัญหาคนเร่ร่อน ก่อความวุ่นวายและความหวาดระแวงกับประชาชนในพื้นที่ค่ะ
การดำเนินการของเจ้าหน้าที่: สำนักงานเขตบางแค ได้ลงพื้นที่ตรวจสอบ พบบุคคลตามที่ท่านแจ้งใช้สถานที่ดังกล่าวเป็นที่หลับนอน ในการนี้ ได้แจ้งรายละเอียดเพื่อให้ความช่วยเหลือในด้านต่าง ๆ รวมถึงสอบถามความต้องการรับความช่วยเหลือ แต่บุคคลดังกล่าวไม่ประสงค์เดินทางกลับภูมิลำเนา  ไม่ประสงค์เข้าสถานคุ้มครองคนไร้ที่พึ่ง และยืนยันไม่ประสงค์ขอรับความช่วยเหลือใดๆ ซึ่งตามพระราชบัญญัติการคุ้มครองคนไร้ที่พึ่ง พ.ศ.2557 การดำเนินการใดๆ จะต้องทำโดยความยินยอมของคนไร้ที่พึ่ง จึงได้ขอความร่วมมือมิให้ก่อเหตุเดือดร้อนรำคาญ และหากประสงค์ขอรับความช่วยเหลือสามารถติดต่อฝ่ายพัฒนาชุมชนฯ หรือโทร 1300 สายด่วนศูนย์ช่วยเหลือสังคมได้ตลอดเวลา และเขตบางแค ได้มอบหมายให้เจ้าหน้าที่เทศกิจ ตรวจตราพื้นที่เพื่อความปลอดภัยอย่างต่อเนื่อง       จากกการตรวจสอบพื้นที่ดังกล่าวเป็นทรัพย์ที่อยู่ในความครอบครองของธนาคารไทยพาณิชย์  จึงได้ประสานฝ่ายกฎหมายธนาคารไทยพาณิชย์  ซึ่งธนาคารแจ้งว่า ได้เข้าดำเนินการปิดทางเข้าอาคารและแจ้งบุคคลเร่ร่อนให้ออกจากพื้นที่แล้ว      ขออภัยในความล่าช้า และขอขอบคุณที่ท่านเป็นส่วนหนึ่งที่ช่วยดูแลพื้นที่เขตบางแคให้น่าอยู่ยิ่งขึ้น เขตบางแค ขอกำหนดสถานะเสร็จสิ้นการดำเนินการ
ความเห็นของผู้แจ้ง: ดำเนินการได้ล่าช้ามาก ใช้ระยะเวลาเกือบ 2 เดือน แลพสิ่งที่ทำไม่ใช่การแก้ปัญหาเลย คนเร่ร่อนยังคงพักอาศัยที่ดังกล่าวเหมือนเดิม ลักลอบขโมยไฟเหมือนเดิม พ่นสี วางสิ่งของรวมถึงขยะต่างๆที่เดิม ประชาชนยังคลไม่ปลอดภัยเหมือนเดิม ส่วนธนาคารก้อแค่มาแขวนป้าย แล้วก็จากไป ไม่มีการดำเนินการอะไรเลย สิ่งที่หน่วยงานควรทำ คือขับไล่ไม่ให้มาพำนักที่ตรงนี้อีก และต้องคอยมาตรวจตรา หากเค้าไม่ไปก็ควรจัดฟาที่ให้ไปอยู่ ทำไมต้องถามความสมัครใจคนเร่ร่อน ที่มาลักลอบขโมยใช้ที่ของคนอื่นในการอาศัย แถมยังขโมยของ ขโมยไฟฟ้าใช้ แล้วได้ความสมัครใจประชาชนย่านนี้หรือไม่ ว่าเค้าอยู่แบบผิดกฎหมายแบบนี้ ประชาชนสมัครใจรึเปล่า ดำเนินการได้แน่มากๆค่ะ เพราะเสมือนไม่ได้ทำสิ่งใดเลย ผลลัพธ์เท่าเดิม 👎👎👎👎
พื้นที่: แขวงบางแค เขตบางแค กรุงเทพมหานคร